b'\n_START_ARTICLE_\nGunmos prefekt\xc5\xabra\n_START_SECTION_\nIstorija\n_START_PARAGRAPH_\nPrie\xc5\xa1 ma\xc5\xbedaug 100 000 met\xc5\xb3 gyvenusio paleolito laik\xc5\xb3 \xc5\xbemogaus palaikai buvo atrasti Ivad\xc5\xbeiuku, Gunmos prefekt\xc5\xabroje, Japonijoje, XIX a. pr.. Dabar, netoli nuo ten, \xc4\xafkurtas valstybinis muziejus._NEWLINE_Praeityje Gunma buvo sujungta su To\xc4\x8digio prefekt\xc5\xabra ir vadinosi Kenu \xc5\xbeeme. Po kiek laiko \xc5\xbeem\xc4\x97 buvo padalinta \xc4\xaf Kami-kenu ir Shimo-kenu. Geriausiai Japonijos istorijoje Gunma \xc5\xbeinoma kaip buvusi Kodzuk\xc4\x97s \xc5\xbeem\xc4\x97._NEWLINE_XIX a. 8-ajame de\xc5\xa1imtmetyje su Italijos ir Pranc\xc5\xabzijos parama, Anakoje buvo pastatytos modernios \xc5\xa1ilko gamyklos.\n_START_SECTION_\nGeografija\n_START_PARAGRAPH_\nNeskaitant centrin\xc4\x97s ir pietrytin\xc4\x97s dalies, kur susitelk\xc4\x99 did\xc5\xbeioji dalis gyventoj\xc5\xb3, prefekt\xc5\xabra labai kalnuota. \xc5\xa0iaur\xc4\x97je Gunma ribojasi su Nijigatos ir Fuku\xc5\xa1imos prefekt\xc5\xabromis, rytuose\xc2\xa0\xe2\x80\x93 su To\xc4\x8digio prefekt\xc5\xabra, vakaruose\xc2\xa0\xe2\x80\x93 su Nagano prefekt\xc5\xabra ir pietuose\xc2\xa0\xe2\x80\x93 su Saitamos prefekt\xc5\xabra._NEWLINE_Gunmos prefekt\xc5\xabroje gl\xc5\xabdi Akagio, Harunos, Mijogio, Nikk\xc5\x8d-\xc5\xa0iran\xc4\x97s ir Asamos kalnai ir teka Ton\xc4\x97s, Agacumos ir Karasu up\xc4\x97s.\n_START_SECTION_\nMiest\xc5\xb3 ir kaim\xc5\xb3 susijungimai\n_START_PARAGRAPH_\nNuo 2003\xc2\xa0m. baland\xc5\xbeio 1 d. \xc4\xafvykdyta 15 miest\xc5\xb3 ir kaim\xc5\xb3 sujungim\xc5\xb3. Paskutinis \xc4\xafvykdytas 2006\xc2\xa0m. spalio 1 d., kai Haruna, paskutinis miestas lik\xc4\x99s Gunmos apskrityje, buvo prijungtas prie Takasakio ir neliko min\xc4\x97tos Gunmos apskrities.\n_START_SECTION_\nKlimatas\n_START_PARAGRAPH_\nGunmos klimatas \xc5\xa1altokas. Jam b\xc5\xabdinga kara-kadze\xc2\xa0\xe2\x80\x93 v\xc4\x97juotos, sausos \xc5\xbeiemos.\n_START_SECTION_\nKult\xc5\xabra\n_START_PARAGRAPH_\nJomo Karuta (\xe4\xb8\x8a\xe6\xaf\x9b\xe3\x81\x8b\xe3\x82\x8b\xe3\x81\x9f), tradicinis kort\xc5\xb3 \xc5\xbeaidimas Gunmos prefekt\xc5\xabroje, \xc4\x8dia \xc5\xbeaid\xc5\xbeiamas tiek vaik\xc5\xb3, tiek sen\xc5\xb3 \xc5\xbemoni\xc5\xb3._NEWLINE_Ada\xc4\x8dis Micuru, \xc5\xbeymusis mangaka, gim\xc4\x97 b\xc5\xabtent Gunmos prefekt\xc5\xabroje.'